CELEX: 62022TN0028
Language: da
Date: 2022-01-14 00:00:00
Title: Sag T-28/22: Sag anlagt den 14. januar 2022 — Ryanair mod Kommissionen

7.3.2022   
            
            
               DA
            
            
               Den Europæiske Unions Tidende
            
            
               C 109/31
            
         
      Sag anlagt den 14. januar 2022 — Ryanair mod Kommissionen
      (Sag T-28/22)
      (2022/C 109/41)
      Processprog: engelsk
      
         Parter
      
      
         Sagsøger: Ryanair DAC (Swords, Irland) (ved advokaterne E. Vahida, S. Rating og G.-I. Metaxas-Maranghidis)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-Kommissionens afgørelse af 26. juli 2021 om statsstøtte SA.63203 (2021/N) — Tyskland — omstruktureringsstøtte til Condor annulleres.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat ti anbringender.
      
                  1.
               
               
                  Det første anbringende, hvorefter Kommissionen har begået en retlig fejl, og hvorefter den anfægtede støtte ikke er omfattet af det materielle anvendelsesområde for rammebestemmelserne om redning og omstrukturering (1), fordi Condor Flugdienst GmbH (herefter »Condor«) er i færd med at blive overtaget af en større koncern, og selskabets vanskeligheder ikke hidrører fra virksomheden selv og er et resultat af en vilkårlig omkostningsfordeling.
               
            
                  2.
               
               
                  Det andet anbringende, hvorefter Kommissionen ikke har godtgjort, at der foreligger et markedssvigt og sociale problemer.
               
            
                  3.
               
               
                  Det tredje anbringende, hvorefter Kommissionen ikke har foretaget en sammenligning med et troværdigt alternativt scenarie, som ikke indebærer statsstøtte, og ikke har godtgjort, at Condor har udtømt alle de muligheder, som markedet giver.
               
            
                  4.
               
               
                  Det fjerde anbringende, hvorefter det ikke i den anfægtede afgørelse er godtgjort, at omstruktureringsplanen er realistisk, sammenhængende og vidtrækkende og er egnet til at sikre, at Condor inden for et rimeligt tidsrum igen bliver levedygtigt på lang sigt uden yderligere statsstøtte.
               
            
                  5.
               
               
                  Det femte anbringende, hvorefter det ikke i den anfægtede afgørelse er godtgjort, at statsstøtten er egnet i forhold til den skade, som er forårsaget af covid-19-krisen.
               
            
                  6.
               
               
                  Det sjette anbringende, hvorefter det ikke i den anfægtede afgørelse er godtgjort, at statsstøtten er forholdsmæssig set i forhold til den skade, som er forårsaget af covid-19-krisen.
               
            
                  7.
               
               
                  Det syvende anbringende, hvorefter den anfægtede afgørelse ikke indeholder en tilstrækkelig vurdering af de negative virkninger af statsstøtten.
               
            
                  8.
               
               
                  Det ottende anbringende, hvorefter den anfægtede afgørelse ikke indebærer en tilsidesættelse af specifikke bestemmelser i EUF-traktaten og de almindelige EU-retlige principper, som har ligget til grund for liberaliseringen af lufttransporten i EU siden slutningen af 1980'erne (f. eks. forbud mod forskelsbehandling, fri udveksling af tjenesteydelser — anvendt på lufttransport i medfør af forordning nr. 1008/2008 (2) — og etableringsfrihed).
               
            
                  9.
               
               
                  Det niende anbringende, hvorefter den anfægtede afgørelse ikke indeholder en tilstrækkelig vurdering af de negative effekter af statsstøtten.
               
            
                  10.
               
               
                  Det tiende anbringende, hvorefter Kommissionen har tilsidesat sin begrundelsespligt.
               
            
         (1)  Rammebestemmelser for statsstøtte til redning og omstrukturering af kriseramte ikke-finansielle virksomheder (EUT 2014, C 249, s. 1-28).
      
         (2)  Europa-Parlamentets og Rådets forordning (EF) nr. 1008/2008 af 24.9.2008 om fælles regler for driften af lufttrafiktjenester i Fællesskabet (Omarbejdning) (EUT 2008, L 293, s. 3–20).